钦定古今图书集成/明伦汇编/氏族典/第390卷 > 李景
## 钦定古今图书集成/明伦汇编/氏族典/第390卷 > 李景

按《五代史？南唐世家》，“景初名景通，昪长子。既立，又改名璟。昪将篡国，召景归金陵，为副都统。昪立，封齐王。
昪卒，嗣立，改元保大。十三年十一月，周师南征，取滁
州，景惧，遣牙将王知朗奉书，愿效贡赋，陈兄事之礼。
世宗不答。景益惧，始改名璟，以避周庙讳，遣学士锺
谟、李德明奉表称臣，请割寿、濠、泗、楚、光、海六州，以求”
罢兵，世宗不报。交泰元年正月，改元。周师复取海、泰、
扬州，世宗幸迎銮，以临大江。景知不能支，遂献庐、舒、
蕲、黄，画江以为界。五月，景下令去帝号，称国主，奉周
正朔，时显德五年也。周罢兵。九月，太子冀卒，次子从
嘉封吴王，升洪州为南昌，建南都。建隆二年，迁于南
都。六月卒。从嘉嗣立。